Document ID: 32000R1606

Kommissionens forordning (EF) nr. 1606/2000
af 24. juli 2000
om ændring af forordning (EF) nr. 2629/97 for så vidt angår Det Forenede Kongeriges anvendelse af koden for identifikation af kvæg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 820/97 af 21. april 1997 om indførelse af en ordning for identifikation og registrering af kvæg og om mærkning af oksekød og oksekødsprodukter(1), særlig artikel 10, litra a), og
ud fra følgende betragtninger:
(1) Kommissionens forordning (EF) nr. 2629/97(2), senest ændret ved forordning (EF) nr. 1663/1999(3), indeholder gennemførelsesbestemmelser om øremærker, bedriftslister og pas i forbindelse med ordningen for identifikation og registrering af kvæg.
(2) For så vidt angår koden for identifikation af kvæg, forekommer det rimeligt at tage hensyn til de praktiske vanskeligheder, Det Forenede Kongeriges myndigheder har påpeget, og give disse myndigheder tilladelse til at anvende øremærker med alfanumerisk kode indtil den 30. juni 2000.
(3) Forordning (EF) nr. 2629/97 bør derfor ændres tilsvarende.
(4) De i denne forordning fastsatte foranstaltninger er i overensstemmelse med udtalelse fra Komitéen for Den Europæiske Udviklings- og Garantifond for Landbruget -
UDSTEDT FØLGENDE FORORDNING:
Artikel 1
I artikel 1, stk. 2, litra b), i forordning (EF) nr. 2629/97 indsættes følgende punktum:"Det Forenede Kongerige kan udsætte fristen til den 30. juni 2000.".
Artikel 2
Denne forordning træder i kraft på tredjedagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2000.

Labels: 3
0
18
6